b'\n_START_ARTICLE_\nCasino Lisboa\n_START_PARAGRAPH_\nCasino Lisboa sijaitsee Lissabonissa, Portugalissa. Kasino avattiin huhtikuussa 2006 Lissabonin Parque das Na\xc3\xa7\xc3\xb5es -alueella sijaitsevaan Pavilion of the Future rakennukseen, joka kuului Lissabonissa vuonna 1998 j\xc3\xa4rjestetyn maailmann\xc3\xa4yttelyn rakennuksiin.\n_START_SECTION_\nToimilupa\n_START_PARAGRAPH_\nPortugalissa kasinotoiminta on tarkkaan lailla rajoitettua. Valtio my\xc3\xb6nt\xc3\xa4\xc3\xa4 kasinoiden toimiluvat m\xc3\xa4\xc3\xa4r\xc3\xa4ajaksi korvausta vastaan. Toimilupa on aluekohtainen. Lissabonin alueella toimi jo Estorilin kasino, jonka vuoksi valtio muutti lakia ja salli toisen kasinon perustamisen Lissaboniin. Toimiluvan sai Estoril Sol yhti\xc3\xb6, jolla on toimilupa my\xc3\xb6s Estorilin kasinoon._NEWLINE_Toimilupa maksoi 30 miljoonaa euroa ja se on voimassa vuoteen 2020. Kertakorvauksen lis\xc3\xa4ksi kasino maksaa vuosimaksua, jonka suuruus on 50% pelitoiminnan tuotosta.\n_START_SECTION_\nPelitoiminta\n_START_PARAGRAPH_\nKasinossa on l\xc3\xa4hes 950 peliautomaattia ja 25 pelip\xc3\xb6yt\xc3\xa4\xc3\xa4, joissa pelataan rulettia, blacjacki\xc3\xa4, pokeria, Baccaratia ja muita pelej\xc3\xa4._NEWLINE_Kasino on auki joka p\xc3\xa4iv\xc3\xa4 (paitsi jouluaattona) kello 15-03 sek\xc3\xa4 perjantaisin ja lauantaisin kello 16-04.\n_START_SECTION_\nMuuta toimintaa\n_START_PARAGRAPH_\nKasinossa on 640 istumapaikan auditorio, jossa j\xc3\xa4rjestet\xc3\xa4\xc3\xa4n kokouksia ja seminaareja. Lis\xc3\xa4ksi kasinolla j\xc3\xa4rjestet\xc3\xa4\xc3\xa4n taiden\xc3\xa4yttelyit\xc3\xa4.'